|  |  |  |  |  |  |
| --- | --- | --- | --- | --- | --- |
| cali | | |  | |  |
| ERASMUS+:"BE RIGHT": Training Program in Human Rights for professionals working in social and health care sector  Leader:  Fundacion INTRAS (Ισπανία). Εταίροι: Εταιρία Κοινωνικής Ψυχιατρικής Π. Σακελλαρόπουλος (Ελλάδα), Escuela Andaluza de Salud Publica (Ισπανία), Pro mente Oberosterreich (Αυστρία), P5- VšĮ Valakupių reabilitacijos centras (Λιθουανία), European Platform for Rehabilitation (Βέλγιο).  **Προσαρμογή τίτλου στα Ελληνικά:**  Είσαι Δίκαιος; / Εταιρία Κοινωνικής Ψυχιατρικής Π. Σακελλαρόπουλος  (εταίρος του αρχικού προγράμματος και υπεύθυνος φορέας για την διασκευή του υλικού ώστε να είναι κατάλληλο για παιδιά και εφήβους) | | |  | | **Θεματική:** Ενδιαφέρομαι και Ενεργώ - Κοινωνική Συναίσθηση και Ευθύνη  **Υποθεματική:**  -Αλληλοσεβασμός και διαφορετικότητα  -Ανθρώπινα Δικαιώματα  -Εθελοντισμός  **Απευθύνεται σε μαθητές/μαθήτριες:**  Δ΄ - ΣΤ΄ Δημοτικού  Α΄- Γ΄ Γυμνασίου  **Διάρκεια στο τετράμηνο:**  7 εργαστήρια |
|  | | |  | |  |
| **Περιγραφή (50-100 λέξεις)** Το πρακτικό εκπαιδευτικό πρόγραμμα στα δικαιώματα στην ψυχική υγεία, αποτελεί προσαρμογή για μαθητές του προγράμματος ERASMUS+:"BE RIGHT"- Είσαι Δίκαιος; και είναι διαθέσιμο μέσω ηλεκτρονικής εκπαιδευτικής πλατφόρμας  Αξιοποιεί εργαλεία όπως, επιτραπέζιο παιχνίδι, role playing, case studies, στην επεξεργασία υποθέσεων/σεναρίων, εισάγοντας τη διαδραστική- βιωματική εκπαίδευση στη διαμόρφωση κουλτούρας συμπερίληψης- ενσωμάτωσης και εμπέδωσης της ταυτότητας του ενεργού πολίτη. Με αφετηρία τη σύνδεση δικαιωμάτων-ψυχικής υγείας τα εργαστήρια εμβαθύνουν προοδευτικά και σπειροειδώς στις έννοιες: ετερότητα, δικαιώματα, παραβιάσεις, ευάλωτες ομάδες, στίγμα. Πώς μπορεί ο ενεργός και δίκαιος μαθητής να αντιδράσει; Ποιο ρόλο παίζει αυτό στην διαμόρφωση μιας κοινωνίας στην οποία θέλουμε να ζούμε. **Στοχευόμενες δεξιότητες** **Δεξιότητες Μάθησης**  Δημιουργικότητα (Creativity)  Επικοινωνία (Communication)  Κριτική σκέψη (Critical thinking)  Συνεργασία (Collaboration)  **Δεξιότητες Ζωής**  Aυτομέριμνα  Ανθεκτικότητα  Ενσυναίσθηση και ευαισθησία  Κοινωνικές Δεξιότητες  Πολιτειότητα  Προσαρμοστικότητα  **ΜΙΤ: Δεξιότητες της τεχνολογίας και της επιστήμης**  Δεξιότητες διεπιστημονικής και διαθεματικής χρήσης των νέων τεχνολογιών  Συνδυαστικές δεξιότητες ψηφιακής τεχνολογίας, επικοινωνίας και συνεργασίας  **Δεξιότητες του νου**  Επίλυση προβλημάτων  Μελέτη περιπτώσεων (case studies)  Πλάγια σκέψη  Στρατηγική σκέψη **Δραστηριότητες**  Όλα τα παρακάτω εργαστήρια προτείνονται για όλες τις τάξεις από Δ΄ Δημοτικού έως Γ΄ Γυμνασίου. Ηλικιακά διαφοροποιείται μόνο ο βαθμός εμβάθυνσης της διεργασίας, ανάλογα με το επίπεδο και την ωριμότητα των συγκεκριμένων μαθητών  **1ο εργαστήριο (1 διδακτική ώρα )**  **Θεματικές:**  Εισαγωγικές Έννοιες.  Σωματική και Ψυχική Υγεία. Ποιότητα Ζωής. Έχουμε όλοι τις ίδιες ευκαιρίες; Τι σημαίνει αναπηρία και διαφορετικότητα; Μοντέλα προσέγγισης και υποστήριξης.  **Υποστηρικτικό υλικό για τον εκπαιδευτή:** Εγχειρίδιο του εκπαιδευτικού προγράμματος Be Right, Ενότητα 1/  Υποστηρικτικό υλικό για το εργαστήριο με τα παιδιά:  **Επιλεγμένο από τον εκπαιδευτή και διασκευασμένο κατάλληλα μέρος του υλικού** από τις κάρτες του επιτραπέζιου παιχνιδιού ως κάρτες παρατήρησης που αφήνουν τα παιδιά να φανταστούν πάνω σε μια εικόνα που βλέπουν που απεικονίζει κάτι σχετικό με δικαίωμα, παραβίαση, ψυχική υγεία.  Μπορεί να χρησιμοποιηθεί και το ταμπλό του επιτραπέζιου παιχνιδιού που είναι σαν φιδάκι. Οι μικρότεροι μαθητές παίζουν, ενώ μαθαίνουν από τις κάρτες.  <http://www.beright-mh.eu/wp-content/uploads/2020/01/OBSERVE_EL_mod.pdf>  **2ο εργαστήριο (1 διδακτική ώρα )**  **Θεματικές:**  Τι είναι τα ανθρώπινα δικαιώματα, πώς διασυνδέονται τα ανθρώπινα δικαιώματα, υπάρχουν πιο ευάλωτοι άνθρωποι που χρειάζονται ιδιαίτερη προστασία για τα δικαιώματά τους; Το παράδειγμα της ψυχικής υγείας – ψυχικής ασθένειας. Η έννοια της ετερότητας και του στίγματος.  **Υποστηρικτικό υλικό για τον εκπαιδευτή:** εγχειρίδιο του εκπαιδευτικού προγράμματος Be Right, Ενότητα 1  **Υποστηρικτικό υλικό για το εργαστήριο με τα παιδιά:**  Επιλεγμένο από τον εκπαιδευτή και διασκευασμένο κατάλληλα μέρος του υλικού από τις κάρτες του επιτραπέζιου παιχνιδιού ως κάρτες γνώσης κυρίως με ερωτήσεις πολλαπλών επιλογών, που απαντούν στα παραπάνω ερωτήματα περί δικαιωμάτων και ψυχικής υγείας.  Μπορεί να χρησιμοποιηθεί και το ταμπλό του επιτραπέζιου παιχνιδιού που είναι σαν φιδάκι και να παίζουν ενώ μαθαίνουν από τις κάρτες.  <http://www.beright-mh.eu/wp-content/uploads/2020/01/EXPLAIN_EL_mod.pdf>  **3ο εργαστήριο (1 διδακτική ώρα )**  **Θεματικές:**  Ποια δικαιώματα παραβιάζονται συχνότερα και με ποιους τρόπους το βλέπουμε γύρω μας. Ευάλωτες ομάδες και δικαιώματα. Το παράδειγμα της ψυχικής υγείας και των ατόμων με αναπηρίες γενικότερα. **Γενίκευση σε άλλα παραδείγματα από τα ίδια τα παιδιά.**  **Υποστηρικτικό υλικό για τον εκπαιδευτή:** εγχειρίδιο του εκπαιδευτικού προγράμματος Be Right, Ενότητα 2  **Υποστηρικτικό υλικό για το εργαστήριο με τα παιδιά:**  Επιλεγμένο από τον εκπαιδευτή και διασκευασμένο κατάλληλα μέρος του υλικού από τις κάρτες του επιτραπέζιου παιχνιδιού ως κάρτες αυτοσχεδιασμού. Η κάρτα αυτοσχεδιασμού περιλαμβάνει μια σύντομη περιγραφή μιας συγκεκριμένης κατάστασης/ενός σεναρίου η οποία συνδέεται με τα ανθρώπινα δικαιώματα στις υπηρεσίες υγείας. Το διασκευάζουμε, ώστε να ανταποκρίνεται σε μια κατάσταση εντός της σχολικής πραγματικότητας και του κοινωνικού περιβάλλοντος. Το παιδί που τραβάει τη κάρτα καλείται να αυτοσχεδιάσει σε 2-3 λεπτά έναν διάλογο μεταξύ των χαρακτήρων της κάρτας, ζητώντας την βοήθεια των υπόλοιπων. Καθώς ολοκληρώνεται ο αυτοσχεδιασμός, ο εκπαιδευτής μπορεί να ενθαρρύνει την ομάδα να συζητήσει για τα δικαιώματα που παραβιάστηκαν στην κατάσταση που παρουσιάστηκε.  **Βασίζεται στο role playing.**  <http://www.beright-mh.eu/wp-content/uploads/2019/12/Instructions-Board-Game-BE-Right_EL.pdf>  Για τις μεγαλύτερες τάξεις προτείνεται η προετοιμασία για το 4ο εργαστήριο: να φέρουν δικά τους σενάρια μισής σελίδας μέσα από τη σχολική ζωή ή την κοινότητα στην οποία διαβιούν, ή τον ευρύτερο κοινωνικό βίο που θα τα θεωρούσαν παραβίαση δικαιωμάτων ευάλωτης ομάδας.  **4ο εργαστήριο (1 διδακτική ώρα )**  Το περιεχόμενο και το υποστηρικτικό υλικό είναι παρόμοιο με το 3ο εργαστήριο και όσα περιγράφονται πιο πάνω αλλά με έμφαση στα σενάρια από την πραγματική ζωή που επεξεργάζονται οι ίδιοι οι μαθητές.  Επιπλέον, δίνουμε έμφαση στο στίγμα και στην αποφυγή του.  Οι μαθητές χωρίζονται σε υποομάδες και αυτοσχεδιάζουν δίνοντας εξέλιξη στα σενάρια και δραματοποιούν το σενάριο της παραβίασης δικαιωμάτων. Ακολουθεί συζήτηση-επεξεργασία.  Μπορούμε να εμπλουτίσουμε το υποστηρικτικό υλικό για το εργαστήριο με τα παιδιά:  **Επιλεγμένο από τον εκπαιδευτή και διασκευασμένο κατάλληλα μέρος του υλικού** από τις κάρτες του επιτραπέζιου παιχνιδιού ως κάρτες «πες τη γνώμη σου».  Η κάρτα περιέχει έναν αφορισμό, ένα γνωστό απόφθεγμα ή κάποια ρήση σχετικά με την ψυχική υγεία. Το παιδί, αφού διαβάσει την κάρτα, πρέπει να διατυπώσει την άποψή του για αυτή την προκαθορισμένη αντίληψη.  <http://www.beright-mh.eu/wp-content/uploads/2020/01/GIVE-YOUR-OPINION_EL_mod.pdf>  **5ο εργαστήριο (1 διδακτική ώρα )**  **Θεματικές:**  Ποιες είναι οι πρακτικές διασφάλισης των ανθρώπινων δικαιωμάτων. Ο ρόλος της Πολιτείας, της κοινωνίας, του ατόμου. Ανάπτυξη για το σχολικό περιβάλλον.  Υποστηρικτικό υλικό για τον εκπαιδευτή: εγχειρίδιο του εκπαιδευτικού προγράμματος Be Right, Ενότητα 3  Υποστηρικτικό υλικό για το εργαστήριο με τα παιδιά:  **Επιλεγμένο από τον εκπαιδευτή και διασκευασμένο κατάλληλα μέρος του υλικού** από τις κάρτες του επιτραπέζιου παιχνιδιού ως κάρτες «Γίνεται σεβαστό αυτό το δικαίωμα; Υποθετικό σενάριο». Η κάρτα περιλαμβάνει ερώτηση σε σχέση με ένα σενάριο στο οποίο παραβιάζονται ένα ή περισσότερα δικαιώματα ληπτών υπηρεσιών υγείας. Τα σενάρια μαζί με τις προτεινόμενες απαντήσεις (που στην πραγματικότητα δίνουν τη σωστή απάντηση για την προστασία των δικαιωμάτων) περιλαμβάνονται στο εγχειρίδιο στην ενότητα Κάρτα «Γίνεται σεβαστό αυτό το δικαίωμα; Υποθετικό Σενάριο».  <http://www.beright-mh.eu/wp-content/uploads/2019/12/Instructions-Board-Game-BE-Right_EL.pdf>  Προτείνεται προσαρμογή στην καθημερινότητα των παιδιών με άμεσες αναφορές στην σχολική και κοινωνική τους ζωή.  <http://www.beright-mh.eu/wp-content/uploads/2020/01/EVALUATE_EL_mod.pdf>  **6ο εργαστήριο (1 διδακτική ώρα )**  **Θεματικές:**  Τι μπορώ να κάνω; Ποιος θέλω να είμαι; Σε ποια κοινωνία θέλω να ζω; Η ιδιότητα του ενεργού πολίτη ξεκινάει από τον ενεργό και δίκαιο μαθητή. Δίκαιος μαθητής = ενεργός και δημοκρατικός πολίτης.  **Προτεινόμενη άσκηση:**  Παιχνίδι ρόλων βασισμένο σε όσα έμαθαν από το παραπάνω υλικό. Σενάριο αυτοσχεδιασμού: ποιον θέλω να υπερασπιστώ και πώς; Δραματοποίηση  **7ο εργαστήριο (1 διδακτική ώρα )**  **Θεματικές:**  Κλείσιμο, Συμπεράσματα, Αξιολόγηση. **Προσαρμογές για εμποδιζόμενους μαθητές** Περιγραφή (π.χ. δίνονται οδηγίες για τη διαφοροποίηση, δίνεται σε πολύγλωσση μορφή, προβλέπονται κατάλληλες προσαρμογές ή κατάλληλα προσαρμοσμένες δράσεις, αναφέρονται παραδείγματα προσαρμογών)  Το υλικό είναι απλό, έχει πολλές εικόνες, κάρτες, πρακτικά σενάρια, βασίζεται στο παιχνίδι ρόλων και είναι εύκολα προσβάσιμο από εμποδιζόμενους μαθητές.  Yποστηρικτικά: Δίνονται οδηγίες για τη διαφοροποίηση, γίνεται γλωσσική διευκόλυνση, προβλέπονται προτάσεις για προσαρμοσμένες δράσεις στις οποίες αξιοποιείται η κατανόηση και η ενεργητική αλληλοϋποστήριξη των συμμαθητών (κατά περίπτωση αξιοποιούνται οι δικές τους ιδέες διευκόλυνσης) ως έμπρακτη αναγνώριση του δικαιώματος της ίσης πρόσβασης και ισότιμης συμμετοχής: πχ, κάποιος που δυσκολεύεται κινητικά διευκολύνεται από τους συμμαθητές του ή του παραχωρείται ο καταλληλότερος χώρος ή θέση που τον διευκολύνει κλπ   **Επέκταση** Ως προς τον τρόπο διεξαγωγής και το υλικό των εργαστηρίων αυτό το βιωματικό μοντέλο με συνδυασμό role playing, πρακτικών σεναρίων, καρτών και επιτραπέζιου παιχνιδιού για την εμπέδωση γνώσεων, αξίζει να χρησιμοποιηθεί σε διαθεματικές δραστηριότητες σε διάφορα γνωστικά πεδία, καθώς διευρύνει ουσιαστικά τη γνώση, την κριτική σκέψη, την κοινωνική δράση και στάση του μαθητή.  Ως προς το περιεχόμενο, η έννοια των δικαιωμάτων, του δίκαιου, δημοκρατικού, ενεργού πολίτη οφείλει να διατρέχει όλη την εκπαίδευση. Έτσι, προτείνεται να αξιοποιηθεί:   * Σε Project, διαθεματικές εργασίες κά με αφορμή ενότητες της ιστορίας, της λογοτεχνίας, της Αγωγής του Πολίτη κλπ * Με δημιουργία σεναρίων για Σχολικές παραστάσεις * Με επισκέψεις σε δομές ψυχικής υγείας της κοινότητας, μουσεία, εκθέσεις, εκδηλώσεις για την Παγκόσμια Ημέρα Ψυχικής Υγείας, την Παγκόσμια Ημέρα για τα Ανθρώπινα Δικαιώματα κλπ  **Αξιολόγηση** Η αξιολόγηση γίνεται με ερωτηματολόγιο προς τα παιδιά:  Η Γνώμη μου. Επισυνάπτεται. |  | | **Σύνδεση με το Π.Σ:** **Εκτυπώσιμο Υλικό** Θα χρειαστούμε:  -Φύλλα εργασίας  - Κάρτες Πλαστικοποιημένες (από το επιτραπέζιο παιχνίδι)  - Το ίδιο το επιτραπέζιο παιχνίδι  - Εκτυπώσεις των case studies **Απαραίτητοι Σύνδεσμοι** Πρακτικό εκπαιδευτικό πρόγραμμα για επαγγελματίες:  <https://training.beright-mh.eu/login/index.php>  Επιτραπέζιο εκπαιδευτικό παιχνίδι για τα δικαιώματα στην ψυχική υγεία  <http://www.beright-mh.eu/index.php/educational-board-game/> **Οπτικοακουστικό υλικό****Διαδραστικό υλικό** Επιτραπέζιο εκπαιδευτικό παιχνίδι για τα δικαιώματα στην ψυχική υγεία  Εγχειρίδιο Οδηγιών και Απαντήσεων  <http://www.beright-mh.eu/index.php/grec-board/>  Κάρτες του παιχνιδιού  <http://www.beright-mh.eu/index.php/grec-card/>  Ταμπλό παιχνιδιού  <http://www.beright-mh.eu/wp-content/uploads/2020/01/TABLERO-GRIEGO-MOD.pdf> **Υποστήριξη εκπαιδευτικού** **Πληροφορίες υποβάθρου** (ανάρτηση επιτραπέζιου παιχνιδιού, κάρτες γνώσεων, κάρτες παρατήρησης )  **Οδηγός** ανάρτηση:  Οδηγός προς εκπαιδευομένους  <https://training.beright-mh.eu/pluginfile.php/1948/mod_resource/content/2/Be%20Right_Guide%20participants_EL.pdf>  **Επιμόρφωση:** *Σεμινάρια εκπαίδευσης εκπαιδευτικών/ link- ανάρτηση*  **Φυσική παρουσία**  **Περιοχές:** Αττική, Φωκίδα, Φθιώτιδα, Έβρος-Ροδόπη  **Πρόσωπα:**  **Αττική:** Φραγκούλη Αθηνά, Φίτσιου Παναγιώτα, Κατσούδα Δέσποινα, Ιακωβάκη Παναγιώτα, Τεμεκενίδου Παρθένα, Τσουγκράνη Βαρβάρα, Τσαλαπατάνη Μαρία, Κουρκούλη Ευαγγελία, Τουρλεντέ Νικολέτα, Καπή Φωτεινή, Μπάρλα Ελένη, Γκουντούμη Βασιλική, Σταυρίδη Δήμητρα, Μπούζη-Φιλιππίδη Σταυρούλα, Γαρυφαλιά Μαρίνη, Σορόκινα Μαρίνα, Ζαμπέλη Μαρία  **Φωκίδα:** Δροσερού Χριστίνα, Αντωνάκη Αικατερίνη- Βαρβάρα, Αργυροπούλου Ιωάννα, Βαγενά Στέλλα, Καλλία Ιωάννα, Καμμένου Αθηνά, Καράμπελα Γεωργία, Κατσικούλη Παντία, Κούκου Παναγιώτα, Λαζογιώργου Ηλιάνα, Μπαλωμένου Μαρία, Μπελτοβά Ευπραξία, Παναγοπούλου Μαρία, Παπαιωάννου Δέσποινα, Παπαχρήστου Χαρίλαος, Τζιμάρα Αθανασία, Τσέλλου Δήμητρα, Φούντζουλα Άννα, Χατζηπέτρου Αργυρώ    **Φθιώτιδα:** Αργυροπούλου Ευαγγελία, Ευθυμιοπούλου Κατερίνα, Πρεμέτη Βασιλική, Ράπτη Πολυξένη, Τζανέτου Βασιλική  **Ροδόπη- Έβρος:** Δεληγιάννης Μαρίνος, Καντιγκελένη Κυριακή, Κόντζα Σαλή Πινάρ, Λαμπροπούλου Ελευθερία, Μπαξεβάνη Χριστίνα, Σιακήρ Αλέφ, Σπυριδωνίδου Γεωργία, Σωτηρίου Πηνελόπη, Τσιακίρη Δήμητρα, Φωτίδου Ευαγγελία, Χιώνης Ιωάννης, Μπόχτσου Βαλεντίνη, Γιαντσελίδου Αγγελική, Μαλακόζη Αρσενία, Παπσιδέρη Μαρία, Τοπάλη Σαραντούλα, Τσιακίρη Άννα  Πρακτικό εκπαιδευτικό πρόγραμμα για επαγγελματίες με θέμα τα δικαιώματα στην ψυχική υγεία που βασίζεται στην επεξεργασία υποθέσεων/σεναρίων και είναι διαθέσιμο μέσω ηλεκτρονικής εκπαιδευτικής πλατφόρμας.    Επιτραπέζιο εκπαιδευτικό παιχνίδι για τα δικαιώματα στην ψυχική υγεία  Εγχειρίδιο Οδηγιών και Απαντήσεων  <http://www.beright-mh.eu/wp-content/uploads/2019/12/Instructions-Board-Game-BE-Right_EL.pdf> | |